**Δομή παραγράφου**

|  |
| --- |
| **Θεματική πρόταση[[1]](#footnote-1)/ περίοδος[[2]](#footnote-2)** |
| * Πρόκειται για την ***πρώτη πρόταση*** της παραγράφου.
* Σε αυτήν εκφράζουμε ***την κύρια ιδέα της παραγράφου***.
* Η έκτασή της δεν πρέπει να είναι μεγάλη. Πρέπει να είναι ***σύντομη*** και ***σαφής***.
 |
| **Λεπτομέρειες ή Σχόλια** |
| * Πρόκειται για το **κυρίως θέμα**.
* Αναπτύσσονται τα στοιχεία που αναφέρονται στη θεματική πρόταση.
 |
| **Κατακλείδα** |
| * Πρόκειται για την **τελευταία πρόταση της παραγράφου**.
* Σκοπός: **Να συνοψίσει** όσα έχουν ειπωθεί στην κύρια ιδέα της παραγράφου.
* Ανακεφαλαιώνει και δίνει ολοκληρωμένη μορφή στην παράγραφο.
* Η έκτασή της δεν πρέπει να είναι μεγάλη. Πρέπει να είναι ***σύντομη*** και ***σαφής***.
 |

**Τα είδη των προτάσεων**

1. ***Τα είδη των προτάσεων ως προς τα συστατικά τους***:
	1. Απλές
		1. Υποκείμενο + Ρήμα
			* Οι μαθητές φωνάζουν.
		2. Υποκείμενο + Ρήμα + Αντικείμενο
			* Τα παιδιά παίζουν κρυφτό.
		3. Υποκείμενο + Ρήμα + Αντικείμενο (άμεσο) + Αντικείμενο (έμμεσο)
			* Ο καθηγητής υπαγόρευσε την άσκηση στα παιδιά.
		4. Υποκείμενο + Συνδετικό Ρήμα + Κατηγορούμενο Υποκειμένου
			* Ο καθηγητής είναι αυστηρός.
		5. Υποκείμενο + Ρήμα + Αντικείμενο + Κατηγορούμενο Αντικειμένου
			* Οι μαθητές θεωρούν το μάθημα βαρετό.
	2. Ελλειπτικές
		* + Δωρεάν είσοδος.
			+ Δεν πεινάω.
			+ Εσύ είσαι εργατικός, ενώ εγώ δεν είμαι.
			+ Καλημέρα!
	3. Επαυξημένες
		1. Έχουν προσδιορισμούς:
			* Τα παιδιά παίζουν ποδόσφαιρο στην αυλή του σχολείου.
			* Αύριο θα γράψουμε διαγώνισμα στο μάθημα των Αρχαίων.
	4. Σύνθετες
		1. Έχουν 2 ή περισσότερα Υποκείμενα, Αντικείμενα ή Κατηγορούμενα:
			* Η Μαρία και η Ελένη είναι φίλες.
			* Ο Γιώργος αγόρασε τετράδια και μολύβια.
			* Ο διευθυντής είναι αυστηρός και τυπικός.
2. ***Τα είδη των προτάσεων ως προς το περιεχόμενό τους***:
	1. Αποφαντικές
		1. Δίνουν μια πληροφορία/ διατυπώνουν μια κρίση.
			* Σε λίγες μέρες ξεκινούν οι εξετάσεις.
	2. Ερωτηματικές
		1. Ζητούν μια πληροφορία.
			* Τι ώρα είναι;
	3. Προστακτικές
		1. Ζητούν από κάποιον να κάνει κάτι ή παρακαλούν για κάτι.
		2. Δηλώνουν:
			* Επιθυμία
				+ Ας ξεκουραστούμε λιγάκι ακόμα.
			* Προσταγή
				+ Κάντε ησυχία!
			* Προτροπή
				+ Προσπάθησε περισσότερο και θα τα καταφέρεις.
			* Απαγόρευση
				+ Μην αγγίζετε τα έργα τέχνης!
			* Παράκληση
				+ Βάλε μου λίγο νερό, σε παρακαλώ.
			* Ευχή
				+ Να είστε πάντα ευτυχισμένοι!
	4. Επιφωνηματικές
		1. Εκφράζουν ένα έντονο συναίσθημα (θυμός, χαρά, λύπη, έκπληξη, θαυμασμός κλπ).
			* Τι όμορφη μέρα! 🡪 Θαυμασμός
			* Μα επιτέλους, βαρέθηκα τις δικαιολογίες σου! 🡪 θυμός
3. ***Τα είδη των προτάσεων ως προς την ποιότητά τους***:
	1. Καταφατικές
		1. Δεν έχουν άρνηση
			* Η άσκηση είναι δύσκολη.
	2. Αρνητικές
		1. Έχουν άρνηση (μην, δεν)
			* Η άσκηση δεν είναι δύσκολη.
1. *Πρόταση* = Έχει **ένα ρήμα**. [↑](#footnote-ref-1)
2. *Περίοδος* = Ξεκινά από μία τελεία και τελειώνει σε άλλη τελεία. Μπορεί να έχει ένα ή περισσότερα ρήματα. (Μία περίοδος που έχει μόνο ένα ρήμα, ισοδυναμεί με πρόταση). [↑](#footnote-ref-2)